Domenico Sigalini

**Domenico Sigalini** (født 7. juni 1942 i Dello i provinsen Brescia i Italia) er en italiensk prelat og emeritert katolsk biskop av Palestrina.
## Liv og virke
### Prest
Etter å ha fullført sine teologiske studier ved presteseminaret i Brescia, ble Domenico Sigalini ordinert til prest den 23. april 1966. Fra 1966 til 1969 tjenestegjorde han i menigheten i Frontignano og Bargnano (Brescia) og også som viserektor ved presteseminaret i Brescia. I 1971 fullførte han matematikkstudiene ved Universitetet i Milano og underviste i matematikk ved seminaret i Brescia fra 1967 til 1991. 

Sigalini ble deretter assistent for erkebiskop Dionigi Tettamanzi, generalsekretæren for Den italienske biskopskonferanse (CEI). I 1993 ble han betrodd å organisere ungdomsarbeidet for hele Italia. I 2001 ble han assisterende åndelig assistent for italiensk *Katolsk Aksjon*. Han var spesielt involvert i forberedelsene og feiringen av berdensungdomsdagene i Denver (1993), Manila (1995), Paris (1997), Toronto (2002), og ikke minst i Roma (2000).

Han er en anerkjent sjelesørger og ble i 2004 president for *Centro di orientamento pastorale nazionale*.Enrique Lenzi:  Han er forfatter av flere publikasjoner og spaltist for mange pastorale magasiner og katolsk-inspirerte aviser for barn og unge.

### Biskop av Palestrina
Den 24. mars 2005 utnevnte pave Johannes Paul II ham til biskop av Palestrina. Kardinal Camillo Ruini, generalvikar i Roma bispedømme, ordinerte ham til biskop den 15. mai samme år; medkonsekrerende var biskopen av Brescia, Giulio Sanguineti, og forgjengerbiskopen av Palestrina, Eduardo Davino. 

Den 3. november 2007 utnevnte pave Benedikt XVI ham til generalkapellan for *Azione Cattolica Italiana*, en oppgave han innehadde til 2010. I 2010 ble han president for den biskoppelige kommisjon for lekfolk.

Den 6. september 2011, på veien tilbake fra *Santuario della Santissima Trinità* i Vallepietra i fjellene, hvor han hadde vært på pilegrimsreise, skled han og falt ned i en kløft. Han ble innlagt på policlinico Agostino Gemelli i Roma, og ble utskrevet den 28. oktober «ved utmerket helse»[

Pave Frans aksepterte hans aldersbetingede avskjedssøknad den 31. juli 2017.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Bernardino Giraud (1721-1882) *1767
* Kardinal Alessandro Mattei (1744-1820) *1777
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard av Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Gennaro Granito Pignatelli di Belmonte (1851-1948) *1899 
* Kardinal Pietro Boetto (1871-1946) *1938
* Kardinal Giuseppe Siri (1906-1989) *1944
* Kardinal Giacomo Lercaro (1891-1976) *1947
* Biskop Gilberto Baroni (1913-1999) *1954
* Kardinal Camillo Ruini (1931-2008) *1983
* Biskop *Domenico Sigalini* (1942- ) *2005

## Referanser